Gumpedalen

Gumpedalen er en dal i Troms. Det meste av dalen, bebyggelsen inkludert ligger i den sørvestlige delen av Sørreisa kommune, mens den øverste delen ligger i Salangen. Gumpedalen har navnet etter fjellet Høggumpen (Gumpen). Gumpeelva renner gjennom dalen, mellom Steinvatnet i Salangen, før den løper sammen med Skøelva, like nord for Skøvatnets nordøstlige ende. En rekke topper på over 1000 moh. omkranser Gumpedalen. 

Fylkesvei 84, mellom Sjøvegan og Sørreisa, går gjennom Skøelvdalen. Det er også lokal vei ca. 4,5 km innover Gumpedalen. 

Gumpedal grunnkrets
Grunnkretsen Gumpedal ligger i delområdet Sørreisa sør, i det sørvestlige hjørnet av kommunen, og omfatter selve Gumpedalen, i tillegg til den øvre delen av Skøelvdalen. Den lille delen av Skøvatnet som tilhører Sørreisa kommune ligger også i Gumpedal grunnkrets. Grunnkretsens areal er 55,47 km². 

Gumpedal grenser til grunnkretsene Skøelvdal, Øvre Bakkejord og Storlia/Rabbås i Sørreisa kommune. Grunnkretsen har også grense mot kommunene Salangen og Dyrøy.

Innbyggertall i Gumpedal grunnkrets:
 2000  2005 2010 2015 2020 2025 23 17 12 13 9 12

 Referanser 
Gumpedalen på Norgeskart.no fra Statens kartverk, besøkt 28. april 2025

Kategori:Sørreisas geografi
Kategori:Bosetninger i Sørreisa
Kategori:Salangens geografi